**Lp Lembit-Alo Kippar**  Meie: kiri nr 59, 13.01.2025Transpordiamet

Ehituse projektijuht

**Lp Toivo Jürgenson**

Insener

Toomtsentrum OÜ

Objekt: Riigitee nr 11 Tallinna ringtee Kanama viadukti ümberehitamine ja Rahula kogujatee ehitamine

**Teema:** Taotlus tööde teostamise tähtaja pikendamiseks

**TÖÖVÕTULEPING nr 3.2-3/24/699-1**

Transpordiamet ja GRK Eesti AS on 10.04.2024 sõlminud töövõtulepingu Kanama liiklussõlme ja Rahula kogujatee projekteerimis- ning ehitustööde läbiviimiseks, Tööde teostamise tähtajaga 30.09.2025.

Käesoleva lepingu raames alustati tööde sh projekteerimistööde teostamisega Tellija projektijuhi poolt väljastatud Alustamiskorralduses märgitud kuupäeval 15.04.2024.

Projekteerimistööde tulemusena Reaalprojekt OÜ poolt koostatud „Riigitee nr 11 Tallinna ringtee Kanama viadukti ümberehitamise ja Rahula kogujatee põhiprojekti nr P24015“ esitas Töövõtja Tellijale kooskõlastamiseks ja ehitusloa menetlusega alustamiseks esmakordselt 31.07.2024 kirjaga nr 20.

Vastavalt TVL-i lisa 2.1 „Teetööde tehnilise kirjelduse eritingimused“ p 1.2.7 on Töövõtja kohustus hankida kõik vajalikud load v.a. tee-ehituse luba, mille väljastab Tellija ehk Transpordiamet.

Loamenetluse protsessi kestel avastas Töövõtja (kiri nr 24), et Maa-ameti Geoportaali on looduskaitseliste kitsendustena lisatud III kategooria kaitsealused taimed, millede piiranguvöönd ulatub kinnistutele 72703:001:0012 ja 72703:001:0035, mis on hõlmatud kõnealusesse ehitusprojekti.

Kirjas nr 24 teavitas Töövõtja, et tegemist on ettenägematute asjaoludega, millel on mõju lepinguliste tööde teostamise tähtajale. Kaitsealuste taimede avastamine tingis ehitusloa menetluse protsessi pikenemise, kuna vastavalt KeHJS-le, tekkis vajadus KMH eelhinnangu aruande korrigeerimiseks. Aruande korrigeerimisega seotud tegevused ei kuulu Töövõtja lepinguliste kohustuste hulka ning ajalise mõju ulatus sai selgeks alles loamenetluse protsessi lõppedes s.o. 03.01.2025, kui Tellija väljastas ehitusloa Kanama liiklussõlme ehitustöödeks.

Kuna liiklussõlme ehitusloa väljastamise aeg on eelpool loetletud asjaolude tõttu oluliselt viibinud, lühenes märkimisväärselt ka tööde teostamiseks ettenähtud aeg.

Käesoleva taotluse tegemise hetkel puudub jätkuvalt üks kolmest antud lepingu raames Tellija poolt väljastatavast tee-ehituse loast, mis annab aluse Rahula kogujateel ehitustöödega alustamiseks.

Seoses eelnevaga teeme Tellijale ettepaneku Tööde teostamise tähtaja pikendamiseks kuni 30.11.2025.

Lisad:

* -

Lugupidamisega,

Lauri Kanarbik

Projektijuht

GRK Eesti AS

lauri.kanarbik@grk.ee